Statens obligasjonsfond

Statens obligasjonsfond (SOF) er et norsk statlig fond.

 2009–2014 (finanskrise) 
Statens obligasjonsfond ble etablert i mars 2009 som et virkemiddel under finanskrisen. Fondet ble avviklet 30. juni 2014. Fondet var på 50 milliarder kroner. SOF ble forvaltet av Folketrygdfondet på vegne av Finansdepartementet. SOF ble opprettet som et midlertidig tiltak i en periode på 5 til 10 år hvor fondet skulle låne ut penger på obligasjonsmarkedet. Obligasjonsmarkedet er et alternativt marked for lån istedenfor lån i banker. Fondet skulle avvikles når lånene var gjort opp.

Utdeling av lån
Det var visse begrensninger til hvilke bedrifter SOF kunne gi lån til:

Bransje: 
 Finansinstitusjoner måtte dekke 25 – 65 prosent.
Kredittrating:
 Minimum CCC+ vurdering fra Standard & Poor's (eller tilsvarende fra Fitch eller Moody's).
 Maks 30 % kan investeres i fond som har fått BBB- vurdering fra Standard & Poor's (eller tilsvarende fra Fitch eller Moody's).
 Hvis bedriften ikke har en kredittvurdering fra et kredittratingbyrå så skal folketrygdfondet foreta en egen vurdering.

I tillegg ville SOF ikke kunne dele ut lån tilsvarende 5 % av fondets totale midler, det vil si 2,5 milliarder.

SOF ble avviklet i 2014.Melding fra departementene

 2020– (pandemi) 
SOF ble gjenopprettet i mars 2020 under koronaviruspandemien. Også denne gang var fondet på 50 milliarder kroner.Henter frem verktøy fra finanskrisen E24. Besøkt 1. juni 2021. Formålet var at fondet kan investere i lån (obligasjoner) utstedt av norske selskaper, og bidra til at de fortsatt kan få lån i obligasjonsmarkedet, og således fungere som en «långiver i siste instans».

Referanser

Kategori:Finanskrisen 2008–2010
Kategori:Norge under koronaviruspandemien
Kategori:Norges økonomi
Kategori:Statlige investeringsfond